**三十六种饿鬼**

根据佛经所述：饿鬼略说有三十六种。通常皆因悭贪嫉妒，生于彼处。

从居住之所来看，分为两大类：一者人中住、二者住于饿鬼世界。

饿鬼通常夜间出来活动，白天一般不出来，因其不能面向太阳而行。

佛经中确有记载：有人遇到饿鬼，面朝太阳而逃，饿鬼则无法追赶。

另外佛经记载有：飞行饿鬼、食血饿鬼等，同时饿鬼寿命通常很长。

甚至有些饿鬼，由于业报未尽，还会死而复生。

这些特征属性综合来看，不禁让人联想到了吸血鬼：能飞、食血、怕阳光、寿命长等。

吸血鬼：或许只是人们的虚构；但又或是人们将饿鬼的各种特征，综合之后描绘所成。毕竟在漫长的岁月中，因一部分饿鬼于人中住（深山老林、寺庙周边等），自然会与人产生各种交集，民间便有相关传闻。

只不过吸血鬼常被描绘成逍遥自在的样子，而真实世界中的饿鬼，根据佛经所述，大多饥渴、苦不堪言。

之所以说饿鬼多活动于深山老林，是因为佛经中记载：曾有比丘为修禅定，入于深山老林之中，遭到饿鬼各种骚扰。于是，释迦牟尼佛便禁止比丘进入深山老林中修行。

之所以说寺庙周边或有饿鬼活动，是因为佛经中记载：有种食香烟饿鬼，专门以吸食香火烟气为生。寺庙内因香火旺盛，或吸引此类饿鬼；又或此类饿鬼生在寺庙交巷乃至附近林间。

如入深山老林可念地藏菩萨名号

根据乾隆大藏经第998部《地藏菩萨本愿经》：若未来世，有善男子、善女人，或因治生，或因生死，或因急事，入山林中，或经险道。是人先当念地藏菩萨名万遍，所过土地，鬼神卫护，乃至逢于虎狼狮子，一切毒害，不能损之。

背日得行不得向日

根据乾隆大藏经第1465部《经律异相》第44卷（有人张鬼免害第十九）：

昔有一人行于山中，逢一啖人鬼，撮欲食之。其人求哀，假令须臾，请问一事，却乃见啖为不恨也。鬼信其人，谓是诚事，听其所欲。

即问鬼言：何故面白脚膝腹白？其余处尽黑？

鬼即答言：我之为物性恶日精，背日得行不得向日。

以是故尔，其人向日而走，鬼但空恨不能得也。

根据乾隆大藏经第675部《正法念处经》第16卷记载：

略观饿鬼三十六种，一切饿鬼皆为悭贪嫉妒因缘，生于彼处。

如是略说三十六种，何等为三十六种？

一者、镬身饿鬼。

二者、针口饿鬼。

三者、食吐饿鬼。

四者、食粪饿鬼。

五者、无食饿鬼。

六者、食气饿鬼。

七者、食法饿鬼。

八者、食水饿鬼。

九者、悕望饿鬼。

十者、食唾饿鬼。

十一者、食鬘饿鬼。

十二者、食血饿鬼。

十三者、食肉饿鬼。

十四者、食香烟饿鬼。

十五者、疾行饿鬼。

十六者、伺便饿鬼。

十七者、地下饿鬼。

十八者、神通饿鬼。

十九者、炽燃饿鬼。

二十者、伺婴儿便饿鬼。

二十一者、欲色饿鬼。

二十二者、海渚饿鬼。

二十三者、阎罗王使执杖饿鬼。

二十四者、食小儿饿鬼。

二十五者、食人精气饿鬼。

二十六者、罗刹饿鬼。

二十七者、烧食饿鬼。

二十八者、不净巷陌饿鬼。

二十九者、食风饿鬼。

三十者、食火炭饿鬼。

三十一者、食毒饿鬼。

三十二者、旷野饿鬼。

三十三者、冢间住食热灰土饿鬼。

三十四者、树中住饿鬼。

三十五者、四交道饿鬼。

三十六者、魔罗饿鬼。

是为略说三十六种饿鬼，广说则无量。

重心造恶，业行各异，种种悭心，不行布施，贪心因缘，受种种身。

根据乾隆大藏经第675部《正法念处经》第16、17卷整理：

食血饿鬼

本为人时，其心悭嫉。杀生食血，乐贪嗜血。

如是恶人，身坏命终，堕饿鬼中。贪嗜血故，成食血饿鬼。

世间愚人，以为灵神，以血祭祀，供养奉事。

经五百岁，业尽得脱，随业流转。

若得人身，生旃陀罗家（屠夫之家），以余恶业因缘故，啖食人肉。

食肉饿鬼

本为人时，嫉妒恶贪。贩卖肉类，缺斤少两，以次充好，欺诈世人。

如是恶人，身坏命终，堕饿鬼中。或因往日，以肉设会与人，而有神通。

业尽得脱，从此命终，随业流转。

得生人中，堕于边地，如旃陀罗蛮夷之属，啖食人肉。余业因缘故受斯报。

食香烟饿鬼

此众生为嫉妒心恶贪所覆，商贾卖香。见人买香供养，不以好香与彼买者，乃以劣香，价不酬直。心无净信，不识诸佛真实福田。

如是恶人，身坏命终，生食香烟饿鬼中。

因往昔有人从其买香，供养三宝（佛、法、僧）福田。

福田力故，受饿鬼身，而得乐报，有神通力。

或生神庙四交巷中、寺舍林间重阁楼橹之处。

身着香鬘、涂香末香、而自娱乐。从此命终，随业流转。

若生人中，生贫穷家，其身香气而似香涂，以余业故受如斯报。

食人精气饿鬼

于前世时，巧辞诈言，欺诳于人，谋财害命。

以是不善因缘，身坏命终，堕于食人精气饿鬼之中。

从空雨刀，斫其皮肉，遍走四方，无处逃避。

若见有人行恶无信，不奉三宝，即得彼便，入其身中食啖精气，以自济命。

然而求之甚难，或至十年，或二十年，乃得一便。

从彼命终，生于人中，常守天祀，贫穷困厄，不得自在，食啖残祀。

根据乾隆大藏经第167部《药师琉璃光如来本愿功德经》：尔时曼殊室利童子（文殊菩萨）白释迦牟尼佛言：世尊！我当誓于像法转时，以种种方便，令诸净信善男子、善女人等，得闻世尊药师琉璃光如来名号……世尊！若此经宝流行之处，有能受持，以彼世尊药师琉璃光如来本愿功德，及闻名号，当知是处无复横死，亦复不为诸恶鬼神夺其精气；设已夺者，还得如故。

根据乾隆大藏经第675部《正法念处经》第16、17卷整理：

欲色饿鬼

前世为人，行淫女法。若人欲发，与之交会，因此事故，而得财物。

施与凡人，非福田处。以是因缘，身坏命终，生于欲色饿鬼之中。

若得食饮，能食无患，以少施故。或作人身，入他节会；或作鸟身，食人祭饭。随意能现，世人皆名如意夜叉。或作女身，姿首美妙，与人交会。

如是种种诳人，行于人间。业尽得脱，从此命终，随业流转，受生死苦。

若生为人，堕妓儿中。自以己妻，令其从事，而求财物。

炽燃饿鬼

为人之时，贪嫉覆心，凶暴杀害，抂夺人财。

如是恶人，身坏命终，堕炽燃饿鬼中。

因其往昔，夜行劫夺，系缚众人，加诸楚毒，令众悲鸣。

以是因缘，受饿鬼身，夜则遍身炽燃火起，痛楚叫唤，而不得脱。

恶业不尽，故使不死。乃至业尽，方得解脱。从彼命终，随业流转。

若得人身，设有财物，常为他人侵陵劫夺。以余业故，受如是报。

罗刹饿鬼

前世之时，杀害生命，贩卖饭食，贱取贵卖。

如是众生，身坏命终，堕罗刹饿鬼中。

或现人形，杀害众生；或住空巷，以求人便。

外道邪师，杀生祭祀，多于其中，藏身害命。

业尽命终，余业因缘，生在人中，常食人肉，或饮人血。

镬身饿鬼

其身长大，过人两倍，无有面目手足。热火满中焚烧其身，如火烧林，饥渴恼热。此类众生，于前世时，以贪财故，为他屠杀，受雇杀生，心无悲愍，杀已随喜，其心不悔。如是恶人，身坏命终，堕于恶道，受镬身饿鬼身，在于地下五百由旬（饿鬼世界），为饥渴火焚烧其身。若有众生，受他寄物，抵拒不还，生于彼处。

针口饿鬼

此类众生，于前世时，以财雇人，令行杀戮，悭贪嫉妒，不行布施，不施衣食。如是恶人，身坏命终，受针口饿鬼之身：口如针孔，腹如大山，为饥渴火焚烧其身。从彼命终，生畜生中，受遮吒迦鸟身。此鸟唯食天雨，仰口承天雨水而饮，不得饮食余水，常患饥渴，受大苦恼。

畜生中死，于人中生，以余业故，常困饥渴受苦难穷，常行乞食以自存济。

根据乾隆大藏经第675部《正法念处经》第16、17卷整理：

食吐饿鬼

此类众生，前世之时，不以财物布施，心怀悭嫉，独食美味，不与家人。

以是因缘，堕食吐饿鬼中。常求呕吐之物欲食，而不能得，受饥渴苦。

饿鬼命终，生畜生中，亦受饥渴之苦。

畜生中死，生于人中，于诸巷陌，常拾世人所弃残食。

食粪饿鬼

此类众生，于前世时，多行贪嫉，常怀悭惜。

以诸不净（大小便等），施诸沙门及婆罗门。

以是恶业因缘，身坏命终，堕于恶道，生于食粪饿鬼之中。

饥渴烧身，求诸粪秽，犹不可得。

若恶业尽，从彼命终，随业流转。

若生人中，贫穷多病，乞丐自活，常困饥渴。其身臭秽，人所恶贱。

食火炭饿鬼

此类众生，前世为典狱人，贪嫉覆心，打缚众生，禁其饭食，令他饥渴，啖食泥土，以续生命。

以是因缘，身坏命终，堕食火炭饿鬼中。常至冢间，啖烧尸火。

业尽命终，生于人中，常生边地饥俭之处，所食粗恶，无有美味。

食毒饿鬼

此类众生，贪嫉覆心，以毒食人，令其丧命，取其财物。

如是恶人，身坏命终，堕活地狱。从地狱出，生食毒饿鬼中。

所生之地，多有毒处，无有浆水，多诸毒药。

盛夏五日，空中雨火，烧其身体；寒冬五日，空中雨刀，剑指其身。

悲恼叫唤，以毒药丸而自食之，食已即死，恶业未尽，即便还活。

有利嘴鸟，来啄其眼，鸟啄食已，眼复还生。

业尽命终，若生人中，犹行蛊毒，复堕地狱。

食唾饿鬼

此类饿鬼，前世之时，以诸不净之食，欺诳出家沙门，令其信用。

身坏命终，生食唾饿鬼中。

于不净处，若壁若地，以求人唾，食之活命。余一切食，悉不得食。

根据乾隆大藏经第675部《正法念处经》第16、17卷整理：

食气饿鬼

此类众生，于前世时，多食美食而自食啖，不施妻子及余眷属。妻子但得嗅其香气，不知其味。于妻子前而独食之。以悭嫉故，同业眷属，而不施与；亦教他人不给妻子，起随喜心。数造斯过而不改悔，不生惭愧。

如是恶人，身坏命终，生于食气饿鬼之中。饥渴烧身处处奔走，悲泣愁毒。

唯恃塔庙及以天祀，有信之人设诸供养，因其香气及嗅余气，以自活命。

或诸世人多病因缘，水边林中巷陌交道，设诸祭具因斯香气，以自活命。

从彼命终，随业流转。若生人中贫穷多病，身体臭秽。以余业故受如是报。

食风饿鬼

此类众生，前世为人，见诸沙门婆罗门、贫穷病人来乞求者，许施其食；及其来至，竟不施与。令此沙门及婆罗门贫穷病人，饥虚渴乏，如触冷风。

彼妄语人，身坏命终，堕食风饿鬼中。

自心所诳，奔走疾驰，风从口入，以为饮食。常食风气，以自活命。

业尽命终，若生人中，贫穷下贱，人所轻忽。

常为众人许施房舍、饮食衣物，而无与者。

闻他许时，心悦望得；至后不获，转怀忧结。

受二种苦：一者饥渴、二者忧恼。以余业故，受如斯报。

食水饿鬼

此诸饿鬼，于前身时，恶贪覆心，卖酒兑水，欺诳世人。

不行布施，不修福德，不听正法，复教他人，令行恶贪，作已不悔。

如是恶业，身坏命终，生食水饿鬼中。到处求水，困不能得。

若人渡河，足下遗落余水，速疾接取，以自活命。

若自取水，守水诸鬼，以杖挝打，身皮剥脱，苦痛难忍。

从彼命终，若生人中，生于边地，无水浆处，贫穷困厄，常患焦渴。

食法饿鬼

此类饿鬼，于人中时，性多贪嫉，不行布施。为求财利，与人说法，心不敬重，犯戒无信，乃至颠倒说法。譬如：杀生得生天之福等邪知邪见。

命终生于恶道之中，受食法饿鬼身。

东西驰走，求索饮食，饥渴烧身，无能救者，犹如干木，为火所烧。

若至僧寺，或有人来，于众僧中，行二种施。

因此施故，上座说法，及以余人，赞叹说法。

此鬼因是，得命得力，命得存立。

从彼命终，若生人中，常依他人，乞求自活。

根据乾隆大藏经第675部《正法念处经》第16、17卷整理：

冢间住食热灰土饿鬼

此类众生，为人之时，见有信人持花施佛，盗取此花，贩卖自用。

以是恶业因缘，身坏命终，堕饿鬼中，受于冢间饿鬼之身。

常食烧死人处热灰热土。一月之中，乃得一食。

业尽命终，若生人中，堕旃陀罗家（屠夫之家），常担死尸。

树中住饿鬼

此类众生，于前世时，见人为远行者及病困人，种殖福德树林。

以贪嫉心，斫伐取材，乃至盗用众僧园林树木。

以是不善因缘，身坏命终，堕饿鬼中，生在树中。

寒则大寒，热则大热。为诸虫蚁，唼食其身。

不净巷陌饿鬼

此类众生，为人之时，悭嫉覆心，以不净食，与诸梵行清净之人。

以是因缘，身坏命终，生不净巷陌饿鬼中。

若于昼日，人不能见；若人夜行，则多见之。

由前世时，以不净食，持与众僧。

以是因缘，生不净处（厕屏秽恶之处），常困饥渴。

虽处其中，常不得食。有诸恶鬼，手执利刀，刃出火焰，在傍守护。

一月半月，乃得一食，犹不得饱。设得食饱，守粪诸鬼，强打令吐。

旷野饿鬼

此类众生，前世之时，乃作群贼。

见人于旷野无水崄难之处，植树造林、开挖湖池，以利经行路人。

便大肆破坏，令道行者渴乏，伺机抢夺财物。

如是之人，身坏命终，堕旷野饿鬼中。

大火烧身，叫唤求水，遥见阳焰，谓是清水；疾走往趣，但见空地，了无有水，闷绝躄地。

恶业未尽，死已复生。乌鸱雕鹫，食其身肉。

悕望饿鬼

此类饿鬼，唯有在诸世人为亡父母先灵设祀时，而得食之。

余一切食，悉不得食。

根据乾隆大藏经第675部《正法念处经》第16、17卷整理：

神通饿鬼

此类众生，作诸不善，偷盗妄语，强夺人财，赐诸恶友。

不施福田，不净布施：为求恩故、为求救故、为节会故、为急难故、为亲附故；为如是等，是不净施。

身坏命终，生于大力神通鬼中；多有无量苦恼饿鬼，围绕左右在于深山。

神力自在而乃受乐，唯此一鬼；自余眷属，身如烧林饥渴火逼，皆共瞻视。

业尽得脱，从此命终，随业流转。

若得为人，于饥馑世，统领国土，或为大臣。以余业故，受如斯报。

疾行饿鬼

此类饿鬼，其行迅疾，一念能至百千由旬（1由旬：40里），是故名为疾行饿鬼。

阎罗王使执杖饿鬼

此类众生前世悭嫉，专行暴恶，心无慈愍，不行正理，为诸贤善之所轻毁。

如是恶人，身坏命终，受阎罗王使执杖鬼身。

于鬼世界，为阎罗王，趋走给使。

若有众生，造诸恶业（不善身业、不善口业、不善语业）。

时阎罗王，即令此鬼，录其精神。

此鬼身色丑恶可畏，手执刀杖，奉命摄诸罪人，至阎罗王宫殿。

魔罗饿鬼

或有众生，不信正法，行于邪道，谄曲作恶，谓邪见之法是真谛。

如是之人，身坏命终，堕魔罗饿鬼中。

如是饿鬼，为魔所摄，憎嫉正法，专行暴恶。

若诸比丘，行时食时及坐禅时。

是魔罗鬼，为作乱心妨碍之事，或发恶声令其恐怖。

以此现造恶业缘故，大热铁抟从口中入。

如地狱人等无有异，吞啖热铁，受大苦恼，无有休息。

命终之后，堕地狱中，多劫受苦，或满十劫，或二十劫。

在三恶道，或被烧炙，或受打棒，为他食啖。

若生人中，盲冥喑哑聋顽无知。贫穷下贱，无量病恼。以余业故受如斯报。

根据乾隆大藏经第675部《正法念处经》第16、17卷整理：

如是略说饿鬼之处，若分别说，有无量种眷属饿鬼。

有住海中、有住海渚；有住阎浮提、有住瞿陀尼、有住弗婆提、有住郁单罗越等；大洲中间之所住处。

彼鬼微细业行，皆由不能调伏其心，随所造业，而得果报。

包括：何缘生彼、食何等食、以何等行、何所欲乐等。

比丘：当勤精进，端直不谄，远离邪曲，绍隆正法。

令正法河，流注不断。竭邪见池，调伏贪欲、嗔恚、愚痴。

当知果报：诸众饿鬼以前世时，多起妒嫉恶心破坏。

广造三业，身口意恶，十不善业，生饿鬼中。

其人以作十种不善业道因缘，得一切苦，入于恶道，为彼所缚，得大苦恼。

十恶：

身三（杀生、偷盗、邪淫）

口四（妄语、恶口、两舌、绮语）

意三（贪欲、嗔恚、邪见）

十善：

根据乾隆大藏经第1095部《佛说十善业道经》：

当知菩萨有一法，能断一切诸恶道苦。

何等为一？谓于昼夜常念思惟观察善法，令诸善法念念增长，不容毫分不善间杂，是即能令诸恶永断、善法圆满，常得亲近诸佛菩萨及余圣众。

言善法者，谓人天身、声闻菩提、独觉菩提、无上菩提，皆依此法以为根本而得成就，故名善法。

此法即是十善业道。何等为十？

谓能永离杀生、偷盗、邪行（邪淫）、妄语、两舌、恶口、绮语、贪欲、嗔恚、邪见。